b'\n_START_ARTICLE_\nDorrit Hoffleit\n_START_SECTION_\n\xc5\xbdivljenje in delo\n_START_PARAGRAPH_\nHoffleitova je bila raziskovalna astronomka na Univerzi Yale. Doktorirala je iz astronomije leta 1938 na Kolid\xc5\xbeu Radcliffe v Cambridgeu, Massachusetts. Za\xc4\x8dela je kot raziskovalna asistentka na Observatoriju Harvardovega kolid\xc5\xbea (HCO) leta 1929. Leta 1948 je bila astronomka na Univerzi Harvard. Tu je ostala do leta 1956, ko se je preselila na Yale, kjer je bila do svoje upokojitve leta 1975._NEWLINE_Izdala je Katalog svetlih zvezd (Bright Star catalogue), izvle\xc4\x8dek podatkov za 9110 najsvetlej\xc5\xa1ih zvezd. Sodelovala je tudi pri izdaji Splo\xc5\xa1nega kataloga trigonometri\xc4\x8dnih zvezdnih paralaks (The General Catalogue of Trigonometric Stellar Parallaxes). Ta katalog vsebuje natan\xc4\x8dne meritve razdalj do 8112 zvezd in je pomemben za razumevanje kinematike na\xc5\xa1e Galaksije, ter razvoja zvezd v na\xc5\xa1i sose\xc5\xa1\xc4\x8dini._NEWLINE_Skupaj Harlanom Smithom je odkrila opti\xc4\x8dno spremenljivost prvega odkritega kvazarja 3C 273._NEWLINE_Nekaj \xc4\x8dasa je bila predstojnica Observatorija Marie Mitchell v Nantucketu, Massachusetts, ustanovljenem leta 1908.'